ଫ୍ରିଡ଼ା ଟପ୍ନୋ

ଫ୍ରିଡା ଟପ୍ନୋ, (୨୦ ସେପ୍ଟେମ୍ବର ୧୯୨୫- ୬ ଫେବୃଆରୀ ୨୦୧୮), ଜଣେ ଓଡ଼ିଆ ରାଜନୀତିଜ୍ଞ ଥିଲେ । ସେ ଓଡ଼ିଶାର ପୂର୍ବତନ ସାଂସଦ, ମନ୍ତ୍ରୀ ତଥା ପ୍ରଥମ ମହିଳା ଆଦିବାସୀ ଗ୍ରାଜୁଏଟ୍ ।

ଆଦ୍ୟ ଜୀବନ
ସୁନ୍ଦରଗଡ ଜିଲ୍ଲାର ବଡ଼ଗାଁ ବ୍ଲକର ରୁନ୍ ଗାଁରେ ସେ ଜନ୍ମ ହୋଇଥିଲେ । ସେ ସେଠାରେ ପ୍ରାଥମିକ ଶିକ୍ଷା ଓ ପରେ ସୁନ୍ଦରଗଡ ସରକାରୀ ବାଳିକା ଉଚ୍ଚ ବିଦ୍ୟାଳୟରୁ ହାଇସ୍କୁଲ୍ ଶିକ୍ଷା ଲାଭ କରିଥିଲେ । ପରେ ଶୈଳବାଳା ମହିଳା ମହାବିଦ୍ୟାଳୟରୁ ଆଇଏ, ବିଏ ପାସ୍ କରିଥିଲେ । ଚାକିରୀରେ ଓଏଏସ୍ ପାହ୍ୟାକୁ ପଦୋନ୍ନତି ପାଇ ଉପସଚିବ ଭାବେ କାର୍ଯ୍ୟ କରିଥିଲେ ।

ରାଜନୈତିକ ଜୀବନ
ସରକାରୀ କାର୍ଯ୍ୟରୁ ଅବସର ପରେ ୧୯୮୫ରେ ରଘୁନାଥପାଲୀ ନିର୍ବାଚନ ମଣ୍ଡଳୀରୁ ନିର୍ବାଚିତ ହୋଇ ଜାନକୀ ବଲ୍ଲଭ ପଟ୍ଟନାୟକଙ୍କ ମନ୍ତ୍ରୀ ମଣ୍ଡଳରେ ମତ୍ସ୍ୟ ଓ ପଶୁସମ୍ପଦ ମନ୍ତ୍ରୀ ହୋଇଥିଲେ । ପରେ ତାଙ୍କୁ କ୍ରୀଡ଼ା ଓ ଯୁବ ବ୍ୟାପାର ମନ୍ତ୍ରୀପଦ ମିଳିଥିଲା । ସେ ଭାରତୀୟ ଜାତୀୟ କଂଗ୍ରେସର ସଭ୍ୟ ଭାବେ ୧୯୯୧ରେ ୧୦ମ ଲୋକ ସଭା ଓ ୧୯୯୬ରେ ୧୧ତମ ଲୋକ ସଭାକୁ ଓଡ଼ିଶାର ସୁନ୍ଦରଗଡ ନିର୍ବାଚନ ମଣ୍ଡଳୀରୁ ନିର୍ବାଚିତ ହୋଇଥିଲେ । ସେ ୬ ଫେବୃଆରୀ ୨୦୧୮ରେ ୯୨ ବର୍ଷ ବୟସରେ ମୃତ୍ୟୁଲାଭ କରିଥିଲେ ।ANI

ସେ ୧୯୯୮-୨୦୦୨ ପର୍ଯ୍ୟନ୍ତ ରାଜ୍ୟସଭାକୁ ନିର୍ବାଚିତ ହୋଇଥିଲେ ।

ଅନ୍ୟାନ୍ୟ
ସେ ଓଡ଼ିଶା ମହିଳା ହକି ଆସୋସିଏସନ୍ ତିଆରି କରି ଆଦିବାସୀ ବାଳିକାଙ୍କୁ ଉତ୍ସାହିତ କରିଥିଲେ । ସେ ସର୍ବଭାରତୀୟ ମହିଳା ହକି ଫେଡ଼େରେସନର ଉପସଭାନେତ୍ରୀ ଥିଲେ । ଧରତୀ ଆବବା ବୀର ବିର୍ସା ମୁଣ୍ଡାଙ୍କ ପ୍ରତିମୂର୍ତ୍ତି ସଂସଦ ପ୍ରତିଷ୍ଠା କରିବାରେ ମୁଖ୍ୟ ଭୂମିକା ଗ୍ରହଣ କରିଥିଲେ ।

ଆଧାର

ଶ୍ରେଣୀ:୧୯୨୫ ଜନ୍ମ
ଶ୍ରେଣୀ:୨୦୧୮ ମୃତ୍ୟୁ
ଶ୍ରେଣୀ:୯ମ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:ଓଡ଼ିଶାର ରାଜ୍ୟସଭା ସଭ୍ୟ
ଶ୍ରେଣୀ:୧୦ମ ଲୋକ ସଭା ସଭ୍ୟ
ଶ୍ରେଣୀ:୧୧ଶ ଲୋକ ସଭା ସଭ୍ୟ
ଶ୍ରେଣୀ:ଓଡ଼ିଶାର ଲୋକ ସଭା ସଭ୍ୟ
ଶ୍ରେଣୀ:ମହିଳା ରାଜନୀତିଜ୍ଞ
ଶ୍ରେଣୀ:ସୁନ୍ଦରଗଡ଼ ଜିଲ୍ଲାର ଲୋକ
ଶ୍ରେଣୀ:ଓଡ଼ିଆ ମହିଳା ରାଜନୀତିଜ୍ଞ
ଶ୍ରେଣୀ:ମୁଣ୍ଡା ଲୋକ
ଶ୍ରେଣୀ:ଓଡ଼ିଶାର ଲୋକ ସଭା ସଦସ୍ୟ
ଶ୍ରେଣୀ:ଓଡ଼ିଶାର ଭାରତୀୟ ଜାତୀୟ କଂଗ୍ରେସ ରାଜନେତା
ଶ୍ରେଣୀ:ଓଡ଼ିଶାରୁ ରାଜ୍ୟସଭାକୁ ନିର୍ବାଚିତ ସାଂସଦ